text: Kun få bruger job-succes
  18 september 2012 kl. 13.22
  Kun et fåtal af danske virksomheder bruger ordningen med job-rotation, hvor ledige afløser fastansatte, mens de er på kursus. Og i Varde er den en stor succes med tre virksomheder, der bruger job-rotation.
  Eksperter kalder ordningen genial. Og i Varde har en gruppe virksomheder fået succes med at få ledige i arbejde med en job-rotations-ordning.
  
  Opkvalificeret
  Ordningen går ud på, at medarbejdere på en arbejdsplads bliver sendt på efteruddannelse. Her bliver medarbejderen opkvalificeret - til gavn for sig selv og for virksomheden. 
  Mens medarbejderen er på efteruddannelse overtager en ledig pladsen i en periode. Dermed opnår en arbejdsløs at få kontakt med arbejdsmarkedet i en periode. 
  I mange tilfælde kan det endda føre til varig ansættelse.
  TV SYD har besøgt Lynddahl Plast i Ribe. Her har de fået et antal medarbejdere opkvalificeret gennem ordningen - og det er noget, der gør en forskel i Vestjylland...
  I TV SYD kl. 19.30 taler vi med arbejdsmarkedsforsker Henning Jørgensen, Aalborg Universitet.
  